ai4bharat/Pralekha huggingface dataset:
వ్యవసాయ మంత్రిత్వ శాఖ
పిఎం-కిసాన్ యోజన అమలు
గృహ అవసరాలు సహా వ్యవసాయ, సంబంధిత కార్యకలాపాలకు సంబంధించిన ఖర్చుల కోసం కొన్ని మినహాయింపు ప్రమాణాలకు లోబడి దేశవ్యాప్తంగా సేద్యం చేయదగిన భూములను కలిగి ఉన్న రైతు కుటుంబాలకు ఆర్ధిక సహాయం అందించేందుకు ఉద్దేశించిన కేంద్ర ప్రభుత్వ రంగ పథకం ప్రధానమంత్రి కిసాన్ సమ్మాన్ నిధి . ఈ పథకం కింద వార్షికంగా మూడు సమాన విడతలలో రూ. 2000/- చొప్పున రూ. 6000ను ఆధార్ అనుసంధానిత రైతుల బ్యాంకు ఖాతాలకు ప్రత్యక్షంగా బదిలీ చేస్తారు.
పిఎం- కిసాన్ పథకం కింద అర్హులైన లబ్ధిదారులను గుర్తించి, వారి సరైన, ధృవీకరించిన డేటాను పిఎం-కిసాన్ పోర్టల్పై అప్లోడ్ చేసే బాధ్యత ఆయా రాష్ట్ర/ కేంద్రపాలిత ప్రాంత ప్రభుత్వాలది. అనంతరం, ఈ డేటా ఆధార్/ పిఎఫ్ఎంఎస్/ ఆదాయపు పన్ను సహా పలు స్థాయిల్లో ధృవీకరణకు, క్రమబద్ధీకరణకు లోనవుతుంది. ఈ ధృవీకరణ, క్రమబద్ధీకరణ తరువాత, అర్హులైన లబ్ధిదారులకు డిబిటి ద్వారా ఆధార్తో అనుసంధానమైన వారి ఖాతాలలో వేయడం జరుగుతుంది. వివిధ విడతల్లో 11 కోట్ల లబ్ధిదారు రైతులకు రూ. 2.42 లక్షల కోట్లను పిఎం-కిసాన్ పథకం కింద పంపిణీ చేశారు.
భూమిని కలిగి ఉన్న రైతులకు మాత్రమే ఈ పథకం వర్తిస్తుంది. పిఎం-కిసాన్ పోర్టల్లో భూమి వివరాలు అప్లోడ్ చేసిన రైతుల సంఖ్య 9,53 కోట్లపైన ఉంటుంది. పిఎం కిసాన్ సమ్మాన్ నిధి  యోజన కింద నమోదు చేసుకున్న రైతుల రాష్ట్రాల వారీ వివరాలు అనెక్చర్1లో ఇవ్వడం జరిగింది.
రాష్ట్రాల వారీగా పిఎం-కిసాన్ యోజన కింద లబ్ధి పొందిన రైతుల వివరాలు అనెక్చర్-2లో పొందుపరచడం జరిగింది. ప్రస్తుతం రాష్ట్ర/ కేంద్రపాలిత ప్రాంత ప్రభుత్వాలు అందించిన భూమి, ఆధార్ అనుసంధానిత బ్యాంకు ఖాతాల వివరాలు ఇచ్చిన రైతులందరూ కూడా ఈ పథకం కింద లబ్ధి పొందవచ్చు.
పిఎం-కిసాన్ యోజన కింద నో యువర్ కస్టమర్  పెండింగ్లో ఉన్న రైతుల సంఖ్య రాష్ట్రాల వారీగా అనెక్చర్ 3లో ఇవ్వడం జరిగింది.
ఆరోగ్య, కుటుంబ సంక్షేమ మంత్రిత్వ శాఖ
5 కోట్ల కొవిడ్ పరీక్షలతో కొత్త శిఖరాలను చేరుకున్న భారత్
ప్రతి మిలియన్ మందిలో పరీక్షలు జరిగిన వారి సంఖ్యలో కొనసాగుతున్న పెరుగుదల, నేడు ఆ సంఖ్య 36,073 కి చేరిక
కోవిడ్ మహమ్మారికి వ్యతిరేకంగా భారతదేశం చేస్తున్న పోరాటంలో ఉధృతంగా విస్తృతమైన పరీక్షలు ముఖ్యమైన పాత్ర పోషిస్తున్నాయి. భారతదేశం మరో శిఖరాగ్రాన్ని చేరుకుంది. మొత్తం సంచిత పరీక్షలు ఈ రోజు 5 కోట్లను అధిగమించాయి. 2020 జనవరిలో పూణేలోని నేషనల్ ఇన్స్టిట్యూట్ ఆఫ్ వైరాలజీలోని ల్యాబ్ నుండి కేవలం ఒక పరీక్షను నిర్వహించడం నుండి భారతదేశం చాలా దూరం అంటే నేడు 5,06,50,128 పరీక్షలు పూర్తి చేసిన స్థాయి వరకు వచ్చింది. గత 24 గంటల్లో 10,98,621 పరీక్షలు జరిగాయి. నిర్వహించిన సగటు రోజువారీ పరీక్షలు  స్థిరమైన పెరుగుదలను ప్రదర్శిస్తున్నాయి. ఇది జూలై మూడవ వారం  నుండి సెప్టెంబర్ మొదటి వారం  వరకు 3.2 రెట్లు విస్తరించింది.
అనుమానిత కేసుల విషయంలో నిరంతర దృష్టి పెట్టాలంటే ఒక్కో మిలియన్ మందిలో రోజుకు కనీసం 140 మందికి పరీక్షలు నిర్వహించాలని ప్రపంచ ఆరోగ్య సంస్థ  అన్ని దేశాలకు సూచించింది. తన మార్గదర్శక పత్రం "కోవిడ్-19 నేపథ్యంలో ప్రజారోగ్యం, సామజిక చర్యలు చేపట్టడానికి ప్రజారోగ్య ప్రమాణాలు"లో ఈ విషయాలను స్పష్టం చేసింది.
డయాగ్నొస్టిక్ ల్యాబ్ల నెట్వర్క్ను విస్తరించడం టెస్ట్ల సంఖ్య పెరగడానికి ప్రోత్సాహాన్ని ఇచ్చింది. జూలై 1 న 6396 నుండి నేటికి 36,703 కు మిలియన్ లో టెస్టులు జరిగిన వారి సంఖ్య పెరిగింది.
దేశంలో టెస్టింగ్ ల్యాబ్ నెట్వర్క్ నిరంతరం బలోపేతం అవుతుంది, ఈ రోజుకి దేశంలో 1668 ల్యాబ్లు ఉన్నాయి; ప్రభుత్వ రంగంలో 1035 ల్యాబ్లు, 633 ప్రైవేట్ ల్యాబ్లు. వీటిలో ఇవి ఉన్నాయి:
• రియల్ టైమ్ ఆర్టీ పీసీఆర్ ఆధారిత పరీక్షా ప్రయోగశాలలు: 846 
• ట్రూనాట్ ఆధారిత పరీక్ష ప్రయోగశాలలు: 700 
• సీబీనాట్ ఆధారిత పరీక్ష ప్రయోగశాలలు: 122 
కోవిడ్-19కి ససంబంధించి ఖచితమైన, తాజా సమాచారాన్ని, మార్గదర్శకాలు, సూచనలను తెలుసుకోడానికి ఈ లింక్ చుడండి.
https://www.mohfw.gov.in/ and @MoHFW_INDIA.
కోవిడ్-19 కి సంబంధించి సాంకేతిక సందేహాలు ఉంటె వాటిని ఈ మెయిల్ కి పంపండి: technicalquery.covid19[at]gov[dot]in ఇతర సందేహాలను ఈ అడ్రస్ కి మెయిల్ చేయండి : ncov2019[at]gov[dot]in and @CovidIndiaSeva .
కోవిడ్-19 కి సంబంధించిన సందేహాలు ఆరోగ్య, కుటుంబ సంక్షేమ శాఖ ఈ నంబర్ల ద్వారా కూడా నివృతి చేసుకోవచ్చు: +91-11-23978046 or 1075 (Toll--19 పై రాష్ట్రాలు/కేంద్ర పాలిత ప్రాంతాలలో హెల్ప్ లైన్ నంబర్ల జాబితా ఈ సైట్ లో లభ్యమవుతాయి.
https://www.mohfw.gov.in/pdf/coronvavirushelplinenumber.pdf .
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 219.41 కోట్ల డోసులు  అందించారు
గత 24 గంటల్లో 3,76,787 డోసులు అందించారు
దేశవ్యాప్త క్రియాశీల కేసుల సంఖ్య 25,968
మొత్తం కేసుల్లో క్రియాశీల కేసులు 0.06%
ప్రస్తుత రికవరీ రేటు 98.76%
గత 24 గంటల్లో 2,417 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,79,485 కు పెరిగింది.
గత 24 గంటల్లో 1,946 కొత్త కేసులు నమోదయ్యాయి.
రోజువారీ పాజిటివిటీ రేటు 0.75%
వారపు పాజిటివిటీ రేటు 1.01%
గత 24 గంటల్లో చేసిన 2,60,806 కొవిడ్ పరీక్షలతో కలిపి ఇప్పటివరకు 89.91 కోట్ల పరీక్షలు చేశారు.
సమాచార, ప్రసార మంత్రిత్వ శాఖ
దూరదర్శన్ & ఆకాశవాణి కార్యక్రమాలను మార్పిడి చేసుకోనున్న ప్రసార భారతి - ఈజిప్టు నేషనల్ మీడియా అథారిటీ 
సమాచార మార్పిడి, సామర్థ్యం పెంపు, సహ ప్రసారాల అవగాహన ఒప్పందంపై సంతకం చేసిన భారత సమాచార &ప్రసారాల శాఖ మంత్రి శ్రీ అనురాగ్ సింగ్ ఠాకూర్, అరబ్ రిపబ్లిక్ ఆఫ్ ఈజిప్ట్ విదేశాంగ మంత్రి సమేహ్ హసన్ షౌక్రి
ప్రసార భారతి - నేషనల్ మీడియా అథారిటీ ఆఫ్ ఈజిప్ట్ మధ్య సమాచార మార్పిడి, సామర్థ్యం పెంపుదల, సహ ప్రసారాలను సులభతరం చేసేలా భారతదేశం-ఈజిప్ట్ ఇవాళ ఒక అవగాహన ఒప్పందం కుదుర్చుకున్నాయి. భారత సమాచార &ప్రసారాల శాఖ మంత్రి శ్రీ అనురాగ్ సింగ్ ఠాకూర్, అరబ్ రిపబ్లిక్ ఆఫ్ ఈజిప్ట్ విదేశాంగ మంత్రి సమేహ్ హసన్ షౌక్రి ఈ ఎంవోయూ మీద సంతకాలు చేశారు. న్యూదిల్లీలోని హైదరాబాద్ హౌస్లో ఇరుపక్షాల మధ్య ప్రతినిధుల స్థాయి చర్చలు జరిగాయి. అనంతరం, భారత ప్రధాని, ఈజిప్ట్ అధ్యక్షుడి సమక్షంలో రెండు దేశాల మధ్య అవగాహన ఒప్పందాలను మార్చుకున్నాయి.
ఆర్థిక వ్యవస్థ, సాంకేతికత, సామాజిక అభివృద్ధి, సాంస్కృతిక వారసత్వంపై కార్యక్రమాల ప్రసారం ద్వారా దేశ పురోగతిని ప్రదర్శించడానికి డీడీ ఇండియా ఛానల్ పరిధిని పెంచేందుకు ప్రసార భారతి చేస్తున్న ప్రయత్నాలలో భాగమే ఈ ఎంవోయూ. అవగాహన ఒప్పందం ప్రకారం, ప్రసార సంస్థలు రెండూ తమ క్రీడలు, వార్తలు, సంస్కృతి, వినోదం వంటి వివిధ రకాల కార్యక్రమాలను ద్వైపాక్షిక ప్రాతిపదికన మార్చుకుంటాయి. ఈ కార్యక్రమాలు ఆయా దేశాల ఆకాశవాణి, దూరదర్శన్ ద్వారా ప్రసారం అవుతాయి. మూడు సంవత్సరాల కాల గడువు ఉన్న ఈ ఎంవోయూ ద్వారా, రెండు సంస్థల మధ్య సహ ప్రసారాలు, కొత్త సాంకేతికతల్లో అధికారులకు శిక్షణ కూడా ఉంటుంది.
కేంద్ర ప్రభుత్వ రంగానికి చెందిన ప్రసారాల సంస్థ అయిన ప్రసార భారతి, ప్రసార రంగంలో సహకారం కోసం విదేశీ ప్రసార సంస్థలతో ఇప్పటివరకు 39 అవగాహన ఒప్పందాలు చేసుకుంది. సంస్కృతి, విద్య, విజ్ఞానం, వినోదం, క్రీడలు, వార్తలు మొదలైన రంగాల్లో విదేశీ ప్రసార సంస్థలతో కార్యక్రమాల మార్పిడికి ఈ ఒప్పందాలు వీలు కల్పిస్తాయి. పరస్పర ఆసక్తి, శిక్షణ ద్వారా జ్ఞానాన్ని పంచుకునేలా సహ ప్రసారాల అవకాశాలను కూడా ఈ అవగాహన ఒప్పందాలు అందిస్తాయి.
వాణిజ్యం, పరిశ్రమల మంత్రిత్వ శాఖ
ఉల్లిపాయ ఎగుమతులపై నిషేధం ఎత్తివేత
ప్రస్తుతం కొనసాగుతున్న ఉల్లిపాయల ఎగుమతులపై నిషేధాన్ని కేంద్ర ప్రభుత్వం ఎత్తివేసింది. అన్ని రకాల ఉల్లిపాయల ఎగుమతి చేయడంపై ఉన్న నిషేధాన్ని జనవరి 1వ తేదీ నుంచి  కేంద్ర ప్రభుత్వం ఎత్తివేసింది.
ప్రధాన మంత్రి కార్యాలయం
భారతీయ కోస్తా తీర రక్షక దళం స్థాపన దినం సందర్భం లో ఆ సంస్థ పరివారాని కిశుభాకాంక్షలు తెలిపిన ప్రధాన మంత్రి
భారతీయ కోస్తా తీర రక్షక దళం స్థాపన దినం సందర్భం లో ఆ సంస్థ పరివారాని కి ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘భారతీయ కోస్తా తీర రక్షక దళం పరివారాని కి వారి స్థాపన దినం సందర్భం లో ఇవే శుభాకాంక్షలు.
మన కోస్తా తీర రక్షక దళం ఎటువంటి సంస్థ అంటే ఆ సంస్థ కు వ్యూహాత్మకంగా చాలా ప్రాధాన్యం ఉంది. ఆ సంస్థ లో కర్తవ్యపరాయణులతో కూడిన ఒక శ్రేష్ఠమైనటువంటి బృందం ఉన్నది. ఆ బృందం నిరంతరం మన కోస్తా తీరాల ను రక్షిస్తున్నది. అంతేకాక, ఎల్లప్పుడూ లోకోపకారి ప్రయాసల లో అగ్రగామి గా కూడా నిలబడుతున్నది.’’ అని పేర్కొన్నారు.
వ్యవసాయ మంత్రిత్వ శాఖ
ఒంటెల జాతీయ పరిశోధన కేంద్రం
ఒంటెల జాతీయ పరిశోధన కేంద్రం  శాఖను గుజరాత్లోని బికనీర్లో ఏర్పాటు చేయడానికి, సరిపడినంత స్థలం,
ఇతర వనరులను నామమాత్రపు ఖర్చు లేదా లీజు ప్రాతిపదికన గుజరాత్ ప్రభుత్వం నుంచి కోరడమైనది.
ఖరై ఒంటెల సంరక్షణ చర్యలు:
1. డేర్/ఐసీఏఆర్ ద్వారా, జాతి వారీగా ఖరై ఒంటెల లక్షణాలను వర్గీకరించి, నమోదు చేసి, గెజిట్ ప్రకటన ఇవ్వడం జరిగింది.
2. ఖరై జాతి పరిరక్షణ, అభివృద్ధి కోసం గుజరాత్లోని కామధేను విశ్వవిద్యాలయంతో ఎన్ఆర్సీసీ అవగాహన ఒప్పందం చేసుకుంది.  శాస్త్రీయంగా ఒంటెల పరిరక్షణకు రైతులకు శిక్షణ  శాస్త్రవేత్తలు-రైతుల సమావేశాలు నిర్వహణ  జంతు ఆరోగ్య శిబిరాలు నిర్వహణ  ఒంటె పాల పరిశ్రమల అభివృద్ధికి సాంకేతిక సహకారం అందించడం ఈ ఒప్పందంలో భాగం.
లద్దాఖ్లోని రెండు మూపురాల ఒంటెలను సంరక్షించడానికి బికనీర్లోని ఎన్ఆర్సీసీ ఈ క్రింది చర్యలు తీసుకుంది:
నుబ్రా లోయలో ఆరోగ్య శిబిరాలు నిర్వహించడం ద్వారా ఒంటెల ఆరోగ్య నిర్వహణ
స్థానిక దాణా వనరులను ఉపయోగించడం ద్వారా పోషకాహారం నిర్వహణ
కేంద్ర వ్యవసాయ, రైతుల సంక్షేమ శాఖ మంత్రి శ్రీ నరేంద్ర సింగ్ తోమర్ ఈ సమాచారాన్ని లిఖితపూర్వక సమాధానంగా లోక్సభకు సమర్పించారు.
ప్రధాన మంత్రి కార్యాలయం
దేశమంతటారేల్ వే స్టేశనుల కు పునరుత్తేజాన్ని ఇవ్వడం మా ప్రభుత్వ ప్రాధాన్యాల లో భాగం గా ఉంది:ప్రధాన మంత్రి
గ్వాలియర్ రేల్ వే స్టేశన్ లో ప్రస్తుతం జరుగుతున్నటువంటి పునరభివృద్ధి పనుల ను ప్రధాన మంత్రి శ్రీ నరేంద్ర మోదీ ప్రశంసించారు.
రేల్ వేస్ శాఖ కేంద్ర మంత్రి శ్రీ అశ్వని వైష్ణవ్ సందేశాన్ని ప్రధాన మంత్రి సామాజిక మాధ్యం వేదిక ఎక్స్ లో శేర్ చేస్తూ,
‘‘బలే బాగుంది ఇది. దేశవ్యాప్తం గా రేల్ వే స్టేశన్ లకు పునరుత్తేజాన్ని ఇవ్వడం అనేది మా ప్రభుత్వం యొక్క ప్రాధాన్యాల లో భాగం గా ఉంది. గ్వాలియర్ రేల్ వే స్టేశన్ అత్యాధునిక సదుపాయాల తో అభివృద్ధి చెందుతుండడం తో యాత్రికుల కు వారి ప్రయాణం చాలా సులభతరం కానుంది.’’ అని పేర్కొన్నారు.
విద్యుత్తు మంత్రిత్వ శాఖ
లాక్డౌన్ సమయంలోనూ నిరంతరాయంగా విద్యుత్ అందిస్తున్న NTPC
లాక్డౌన్ మార్గదర్శకాలకు కట్టుబడి అన్ని ప్లాంట్లలో విద్యుత్ ఉత్పత్తి
13 ఏప్రిల్ 2020న 100 శాతం PLF సాధించిన NTPC వింధ్యాచల్ ప్లాంటు
భారతదేశంలోనే అతి పెద్ద విద్యుత్ ఉత్పత్తి సంస్థ, కేంద్ర విద్యుత్ మంత్రిత్వ శాఖ ఆధ్వర్యంలో నడుస్తున్న ప్రభుత్వ రంగ సంస్థ అయిన NTPC, కరోనా సమయంలోనూ నిరంతరాయంగా పనిచేస్తోంది. దేశానికి అవాంతరాలు లేని విద్యుత్ను అందిస్తోంది. మహారత్న హోదాలో ఉన్న NTPCలోని అన్ని ప్లాంట్లు వాంఛనీయ సామర్థ్యం మేరకు విద్యుత్ ఉత్పత్తి చేస్తున్నాయి. మంత్రి శ్రీ ఆర్.కె.సింగ్  ఆధ్వర్యంలోని విద్యుత్ శాఖ మద్దతు, మార్గదర్శకాలకు అనుగుణంగా కొత్త విద్యుత్, పునరుత్పాదక విద్యుత్ను ఉత్పత్తి చేస్తున్నాయి.
కొవిడ్-19 సంక్షోభ సమయంలో విద్యుత్ సరఫరాకు అత్యంత ప్రాధాన్యత ఏర్పడింది. ఆర్థిక వ్యవస్థలోని అనేక రంగాలు సజావుగా పనిచేయడంలో విద్యుత్ కీలకం కాబట్టి, విద్యుత్ ఉత్పత్తి మరింత ఎక్కువ ప్రాముఖ్యతను సంతరించుకుంది. నిరంతరాయ విద్యుత్ ఉత్పత్తి, సరఫరా కోసం బొగ్గు సరఫరాను కూడా NTPC సమర్థవంతంగా నిర్వహిస్తోంది.
సామాజిక సంక్షేమ కార్యక్రమాలు
24 గంటలూ విద్యుత్ సరఫరా జరిగేలా NTPC సిబ్బంది కృషి చేస్తున్నారు. అన్ని ప్లాంట్లలో లాక్డౌన్ సూచనలు, సామాజిక దూరాన్ని కచ్చితంగా పాటిస్తున్నట్లు NTPC ప్రకటించింది. నిరంతరాయ విద్యుత్ ఉత్పత్తే కాకుండా సామాజిక సంక్షేమ కార్యక్రమాలను కూడా NTPC చేపడుతోంది. బలహీన వర్గాలు, వలస కూలీలకు సరుకులు, వైద్య సాయం అందిస్తోంది. కొవిడ్-19పై పోరాటానికి దేశంలోని ప్రతి మూలకూ సరిపడినంత విద్యుత్ అందేలా NTPC యాజమాన్యం ఎప్పటికప్పుడు పర్యవేక్షణ చేస్తోంది.
లాక్డౌన్ సమయంలోనూ రెండు ఘనతలు
NTPC ప్లాంట్లలో అతి పెద్దదైన వింధ్యాచల్ ప్లాంటు అరుదైన ఘనతను సాధించింది. 13, ఏప్రిల్ 2020న 100 శాతానికిపైగా ప్లాంట్ లోడ్ ఫ్యాక్టర్  సాధించింది. భారతదేశంలోనే మొదటి అల్ట్రా సూపర్ క్రిటికల్ విద్యుత్ స్టేషన్, 660 మెగావాట్ల సామర్థ్యమున్న NTPC ఖర్గోన్ ప్లాంటు వాణిజ్యపరమైన అడుగు వేసింది. ఈ సంఘటనలు, లాక్డౌన్ సమయంలోనూ NTPC నిబద్ధతను చాటుతున్నాయి.
NTPC గ్రూపులోని అన్ని ప్లాంట సామర్థ్యం 62,110 మెగావాట్లు. దీనికి ఉన్న 70 స్టేషన్లలో 24 బొగ్గు ప్లాంట్లు, 7 మిశ్రమ గ్యాస్/ద్రవ ఇంధనం, 1 జల విద్యుత్, 13 పునరుత్పాదక ఇంధన ప్లాంట్లు, 25 JV విద్యుత్ స్టేషన్లు ఉన్నాయి.
దీనికి సంబంధించిన వీడియో కోసం ఈ వాక్యంపై క్లిక్ చేయండి.
(Visitor Counter : 149
ప్రధాన మంత్రి కార్యాలయం
బాడ్ మింటన్ డబల్స్ లో తృష జాలి మరియు గాయత్రి గోపీచంద్ గారు లు కంచుపతకాన్ని గెలుచుకోవడం గర్వం గా ఉందన్న ప్రధాన మంత్రి
బర్మింగ్ హమ్ కామన్ వెల్థ్ గేమ్స్  2022 లో భాగం గా జరిగిన బాడ్ మింటన్ డబల్స్ లో కాంస్య పతకాన్ని గెలుచుకొన్నందుకు తృష జాలి గారి కి మరియు గాయత్రి గోపీచంద్ గారి కి ప్రధాన మంత్రి శ్రీ నరేంద్ర మోదీ అభినందనల ను తెలియజేశారు.
ప్రధాన మంత్రి ఒక ట్వీట్ లో -
‘‘బాడ్ మింటన్ డబుల్స్ లో కాంస్య పతకాన్ని గెలిచినందుకు తృష జాలి గారు మరియు గాయత్రి గోపిచంద్ గారు లను చూసి మన కు గర్వం గా ఉంది. తృష కామన్ వెల్థ్ గేమ్స్ కు బయలుదేరి వెళ్ళే కంటే ముందు, గాయత్రి తో తనకు ఉన్న స్నేహాన్ని గురించి నాతో చెప్పారు. అయితే, ఒకవేళ తాను ఒక పతకాన్ని సాధించడం అంటూ జరిగితే గనక ఆ గెలుపు ను ఏ విధం గా వేడుక గా నిర్వహించుకొనేదీ తాను ఇంకా ఏమీ నిర్ణయించుకోలేదని ఆమె అన్నారు. ఇప్పుడు ఆమె దీనికి సంబంధించిన ప్రణాళిక ను సిద్ధం చేసుకొనే ఉండి ఉండవచ్చని నేను ఆశిస్తున్నాను.’’ అని పేర్కొన్నారు.
ప్రధాన మంత్రి కార్యాలయం
‘ఈద్-ఉల్-ఫిత్ర్’ సందర్భంగా ప్రజలకు ప్రధానమంత్రి శుభాకాంక్షలు
‘ఈద్-ఉల్-ఫిత్ర్’ పర్వదినం సందర్భంగా ప్రధానమంత్రి శ్రీ నరేంద్ర మోదీ దేశ ప్రజలకు శుభాకాంక్షలు తెలిపారు. ఈ మేరకు సామాజిక మాధ్యమం ట్విట్టర్ ద్వారా సందేశమిస్తూ- ‘‘పవిత్ర ‘ఈద్-ఉల్-ఫిత్ర్’ పర్వదినాన్ని పురస్కరించుకుని శుభాకాంక్షలు తెలియజేస్తున్నాను. ప్రతి ఒక్కరూ చక్కని ఆరోగ్యంతో-శ్రేయస్సుతో ఉండాలని ఈ సందర్భంగా ప్రార్థిస్తున్నాను. మన సమష్టి కృషితో ప్రపంచ మహమ్మారిపై విజయం సాధించి, మానవాళి సంక్షేమాన్ని మరింత ముందుకు తీసుకెళ్లేందుకు మనమంతా శ్రమిద్దాం... ఈద్ ముబారక్’’ అని ప్రధాని ఆకాంక్షించారు.
ఆర్థిక మంత్రిత్వ శాఖ
రూ.4,500 కోట్లకు పైగా విలువైన నకిలీ ఇన్ వాయిస్ నెట్ వర్క్ ను చేదించిన డిజిజిఐ అధికారులు; ఒకరి అరెస్టు
ఇటీవల కొన్ని నకిలీ సంస్థలపై డిజిజిఐ కేసు నమోదు చేసింది, అవి వారి ప్రధాన వ్యాపార స్థలంలో లేవు. ఈ నకిలీ సంస్థల వెనుక ఉన్న అసలు వ్యక్తులను జిఎస్టి రిటర్న్ లు దాఖలు చేసిన చిరునామా ఆధారంగా గుర్తించారు.
ఆ తర్వాత ఢిల్లీలోని ఆ సంస్థలో 06.01.2022న సోదాలు జరిపారు. ఈ సోదాల్లో, యజమాని తన సర్వర్లలో 'క్లౌడ్ స్టోరేజీ' సేవలను వివిధ వినియోగదారులకు వారి ఆర్థిక ఖాతాలను నిర్వహించడానికి అందించినట్లు కనుగొన్నారు.
అనుమానాస్పద సర్వర్ లో ఒక దానిని
పరిశీలించగా, కొన్ని సంస్థల వివరాలు టాలీ డేటాలో కనుగొన్నారు. కోల్ కతా కేంద్రంగా ఉన్న ఒక సిండికేట్ ఈ టాలీ డేటా నిర్వహిస్తున్నట్టు యజమాని తెలిపాడు. ఈ వ్యక్తుల చిరునామా వివరాలను ప్రొప్రైటర్ నుంచి తీసుకున్నారు. తరువాత 10.01.2022 న కోల్ కతాలోని వివిధ చోట్ల తనిఖీలు నిర్వహించారు.
Sodala సమయంలో మొబైల్స్ ఫోన్లు, వివిధ చెక్కు పుస్తకాలు, వివిధ సంస్థల స్టాంపులు , సిమ్ కార్డులతో సహా భారీ మొత్తంలో నేరారోపణ పత్రాలను స్వాధీనం చేసుకున్నారు.
ఈ వ్యక్తుల ఎలక్ట్రానిక్ పరికరాలు, డాక్యుమెంట్ లు, మొబైల్స్ , ఇ-మెయిల్ విశ్లేషణలో వారు ఢిల్లీలోని సంస్థలో కనుగొన్న సర్వర్ పై డేటాను రిమోట్ గా నిర్వహిస్తున్నారని వెల్లడయింది.
టాలీ డేటా పరిశీలన లో ఈ సిండికేట్ ద్వారా 636 సంస్థలు నిర్వహించబడుతున్నాయని వెల్లడయింది. ఈ సంస్థలలో ఇన్ వాయిస్ లను మాత్రమే జారీ చేశారని , వారికి వ్యతిరేకంగా ఎటువంటి వస్తువులను సరఫరా చేయలేదని సిండికేట్ సూత్రధారి అంగీకరించారు.పన్ను పరిధిలో ఉండే సుమారు 4,521 కోట్ల విలువతో కూడిన ఇన్ వాయిస్ లను వారు జారీ చేశారు. వీటి ఐటిసి ప్రభావం సుమారు 741 కోట్లు.
దర్యాప్తు సందర్భంగా, ఈ సంస్థల ఐటిసి లెడ్జర్ లో అందుబాటులో ఉన్న ఐటిసిని తారుమారు చేయడం ద్వారా రూ.4.52 కోట్ల మేర జిఎస్ టి డిపాజిట్ చేశారు. ఇంకా, ఇప్పటి వరకు సుమారు. ఈ సంస్థల వివిధ బ్యాంకు ఖాతాల్లో ఉన్న రూ.7 కోట్ల ను స్తంభింప చేశారు. మొత్తం కుంభకోణం వెనుక ఉన్న సూత్రధారిని 13-01-2022 న అరెస్టు చేశారు. ఈ కేసులో తదుపరి దర్యాప్తు పురోగతిలో ఉంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 152.52 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 19.84 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,52,52,23,275
|
|
అందుబాటులోని నిల్వలు
|
|
19,84,31,861
152.52 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 19.84 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
146.70 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో దాదాపు ఒక కోటి డోసులు నిర్వహణ
98.13 శాతానికి చేరిన రికవరీ రేటు
గత 24 గంటల్లో 37,379 కొత్త కేసులు నమోదు
దేశవ్యాప్త క్రియాశీల కేసుల సంఖ్య 1,71,830
వారపు పాజిటివిటీ రేటు 2.05 శాతం
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన దాదాపు ఒక కోటి డోసులతో  కలిపి, 146.70 కోట్ల డోసులను  టీకా కార్యక్రమం అధిగమించింది. 1,57,38,732 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
103,88,236
|
|
రెండో డోసు
|
|
97,21,229
|
|
ఫ్రంట్లైన్ సిబ్బంది
|
|
మొదటి డోసు
|
|
183,86,265
|
|
రెండో డోసు
|
|
169,16,589
|
|
15-18 ఏళ్ల వారు
|
|
మొదటి డోసు
|
|
42,06,433
|
|
18-44 ఏళ్ల వారు
|
|
మొదటి డోసు
|
|
50,31,39,868
|
|
రెండో డోసు
|
|
33,88,64,854
|
|
45-59 ఏళ్ల వారు
|
|
మొదటి డోసు
|
|
19,50,66,883
|
|
రెండో డోసు
|
|
15,24,39,814
|
|
60 ఏళ్లు పైబడినవారు
|
|
మొదటి డోసు
|
|
12,17,14,067
|
|
రెండో డోసు
|
|
96,17,4226
|
|
మొత్తం
|
|
146,70,18,464
గత 24 గంటల్లో 11,007 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,43,06,414 కు పెరిగింది.
దేశవ్యాప్త రికవరీ రేటు 98.13 శాతానికి చేరింది.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 190వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 37,379 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 1,71,830. ఇది మొత్తం కేసుల్లో 0.49 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 11,54,302 పరీక్షలు చేశారు. దేశవ్యాప్తంగా ఇప్పటివరకు 68.24 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 2.05 శాతంగా ఉంది. రోజువారీ పాజిటివిటీ రేటు 3.24 శాతంగా నమోదైంది.
మహిళా, శిశు అభివృద్ధి మంత్రిత్వ శాఖ
విజిలెన్స్ అవగాహన వారోత్సవాల్లో భాగంగా 2022 అక్టోబర్ 31 నుంచి నవంబర్ 6 వరకు వివిధ కార్యక్రమాలు నిర్వహించిన మహిళా, శిశు అభివృద్ధి మంత్రిత్వ శాఖ
"అవినీతి రహిత భారతదేశం – అభివృద్ధి చెందిన భారతదేశం” ఇతి వృత్తంగా కార్యక్రమాలు
పారదర్శక పాలన కోసం ఈ - ఆఫీస్ విధానంలో 100% కార్యకలాపాలు నిర్వహిస్తున్న మహిళ శిశు అభివృద్ధి మంత్రిత్వ శాఖ
జెమ్ పోర్టల్ ద్వారా అన్ని వస్తువులు కొనుగోలు చేస్తున్న మంత్రిత్వ శాఖ
వారోత్సవాల సందర్భంగా వ్యాసరచన పోటీలు, పోస్టర్ తయారీ పోటీలు
(అవినీతి రహిత పాలన అందించేందుకు మహిళా, శిశు అభివృద్ధి మంత్రిత్వ శాఖ అనేక కార్యక్రమాలు అమలు చేస్తోంది. అవినీతికి తావు లేకుండా పారదర్శకంగా పనులు జరిగే విధంగా మంత్రిత్వ శాఖ తన కార్యకలాపాలను పూర్తిగా ఈ - కార్యాలయం విధానంలో నిర్వహిస్తున్నది. అంతేకాకుండా, అన్ని వస్తువులను జెమ్ పోర్టల్ ద్వారా మంత్రిత్వ శాఖ సేకరిస్తున్నది.
పారదర్శకత మరియు సమగ్రత అంశాలపై సిబ్బందికి మరింత అవగాహన కల్పించేందుకు “భ్రష్టాచార్ ముక్త్ భారత్ – విక్షిత్ భారత్” "అవినీతి రహిత భారతదేశం – అభివృద్ధి చెందిన భారతదేశం” ఇతి వృత్తంగా కార్యక్రమాలు నిర్వహించింది. మంత్రిత్వ శాఖ వారంలో ఈ క్రింది కార్యకలాపాలను నిర్వహించింది.
i. 31.10.2022న మంత్రిత్వ శాఖలోని ఉద్యోగులందరూ ఆన్లైన్ లో సమగ్రత ప్రతిజ్ఞ తీసుకున్న తర్వాత వారోత్సవాలు ప్రారంభమయ్యాయి.
ii. శాస్త్రి భవన్లోని మంత్రిత్వ శాఖ ప్రాంగణంలో, జీవన్విహార్ మరియు జీవన్ తారా బిల్డింగ్లలో వివిధ ప్రదేశాలలో బ్యానర్లు ప్రదర్శించబడ్డాయి.
iii. సెంట్రల్ విజిలెన్స్ కమిషన్ జారీ చేసిన సూచనలు మంత్రిత్వ శాఖలోని అన్ని అనుబంధ సంస్థలకు పంపడం జరిగింది. సూచనలకు అనుగుణంగా ఔట్రీచ్ మరియు అవగాహన కార్యక్రమాలు నిర్వహించాలని ఆదేశిస్తూ ఆదేశాలు జారీ చేయడం జరిగింది.
iv. కార్యాలయంలో చేయాల్సిన మరియు చేయకూడని  పనులపై మంత్రిత్వ శాఖలోని అన్ని విభాగాలకు సర్క్యులర్ పంపిణీ చేయబడింది.
v.02.11.2022న వ్యాస రచన మరియు పోస్టర్ మేకింగ్ పోటీలు నిర్వహించబడ్డాయి.
విజిలెన్స్ అవగాహన వారోత్సవాల్లో భాగంగా మహిళా మరియు శిశు అభివృద్ధి మంత్రిత్వ శాఖ నిర్వహించిన వ్యాసరచన పోటీలు
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
పాలు, పాల ఉత్పత్తులు, పశుదాణా కోసం సహకార సంఘాలు
నాణ్యమైన పాల ఉత్పత్తి, సేకరణ, పాలు, పాల ఉత్పత్తుల ప్రాసెసింగ్ , మార్కెటింగ్ కోసం మౌలిక సదుపాయాలను సృష్టించడం / బలోపేతం చేయడం లక్ష్యంగా భారత ప్రభుత్వ పశుసంవర్థక పాడి పరిశ్రమ శాఖ ఫిబ్రవరి-2014 నుండి దేశవ్యాప్తంగా "నేషనల్ ప్రోగ్రామ్ ఫర్ డెయిరీ డెవలప్ మెంట్ " పథకాన్ని అమలు చేస్తోంది.
ఈ పథకాన్ని జూలై 2021 లో పునర్వ్యవస్థీ కరణ/ మార్పులు చేశారు. మార్పులు చేసిన ఎన్ పి డి డి పథకాన్ని 2021-22 నుండి 2025-26 వరకు మొత్తం రూ .1790 కోట్లతో అమలు చేస్తారు. పునర్వ్యవస్థీకరించిన పథకంలో రెండు భాగాలు ఉన్నాయి:
నాణ్యమైన పాల పరీక్షా పరికరాలు, ప్రాధమిక శీతలీకరణ సౌకర్యాల కోసం మౌలిక సదుపాయాలను సృష్టించడం/బలోపేతం చేయడంపై కాంపోనెంట్ ' ఎ‘ దృష్టి పెడుతుంది.
కాంపోనెంట్ 'బి'  అవసరమైన డెయిరీ మౌలిక సదుపాయాల కల్పనకు, గ్రామాల లో ఉత్పత్తులకు మార్కెట్ లింకేజీలను అందించడానికి , గ్రామ స్థాయి నుండి రాష్ట్ర స్థాయి వరకు వాటా కలిగిన సంస్థల సామర్థ్యాన్ని బలోపేతం చేయడానికి జపాన్ ఇంటర్నేషనల్ కోఆపరేషన్ ఏజెన్సీ  నుండి ఆర్థిక సహాయాన్ని అందిస్తుంది.
ఆర్థిక పురోగతి:
కాంపోనెంట్ ' ఎ'
2014-15 నుంచి 2022-23  వరకు రూ.3053.03 కోట్ల  వ్యయంతో 28 రాష్ట్రాలు, 2 కేంద్రపాలిత ప్రాంతాల్లోని 191 ప్రాజెక్టులకు ఆమోదం తెలిపింది. ఈ ప్రాజెక్టుల అమలు కోసం 18.07.2023 వరకు మొత్తం రూ.1795.60 కోట్లు విడుదల చేశారు. ఆమోదం పొందిన ప్రాజెక్టుల కింద రూ.1321.53 కోట్లు వినియోగించారు.
కాంపోనెంట్ ' బి ‘
మొత్తం రూ.1130.64 కోట్ల ప్రాజెక్టు వ్యయంతో రూ.705.54 కోట్ల రుణ కాంపోనెంట్, రూ.329.70 కోట్ల గ్రాంట్ కాంపోనెంట్, రూ.95.37 కోట్ల ప్రొడ్యూసర్ ఇన్ స్టిట్యూషన్స్  వాటాతో మొత్తం 22 ప్రాజెక్టులకు ఆమోదం లభించింది. ప్రాజెక్టుల అమలు కోసం పి ఐ లకు మరింత పంపిణీ చేసేందుకు జాతీయ పాడిపరిశ్రమ అభివృద్ధి బోర్డుకు మొత్తం రూ.9.30 కోట్ల గ్రాంటును విడుదల చేసింది.
నేషనల్ ప్రోగ్రామ్ ఫర్ డెయిరీ డెవలప్మెంట్  పథకంలో భాగంగా "సహకార సంఘాల ద్వారా పాడి పరిశ్రమ-సుస్థిర జీవనోపాధికి కీలకం‘‘ ప్రాజెక్టును భారత ప్రభుత్వం ఆమోదించింది. జపాన్ ఇంటర్నేషనల్ కోఆపరేషన్ ఏజెన్సీ  నుండి అధికారిక అభివృద్ధి సహాయం  రుణంగా రూ.924.56 కోట్లు, భారత ప్రభుత్వ వాటా కింద రూ.475.54 కోట్లు, రాష్ట్రాల/భాగస్వామ్య సంస్థల వాటా రూ.1.8 కోట్లు కలిపి మొత్తం రూ. 1568.28 కోట్లతో ఈ ప్రాజెక్టు 2021-22 నుండి 2025-26 వరకు అమలు జరుగుతుంది. 2027-28 వరకు కొనసాగుతుంది,
వ్యవస్థీకృత మార్కెట్ లోకి రైతుల ప్రవేశాన్ని పెంచడం, డెయిరీ ప్రాసెసింగ్ సౌకర్యాలు, మార్కెటింగ్ మౌలిక సదుపాయాలను అప్ గ్రేడ్ చేయడం , ఉత్పత్తిదారుల యాజమాన్యంలోని సంస్థల సామర్థ్యాన్ని పెంచడం ద్వారా పాలు , పాల ఉత్పత్తుల అమ్మకాలను పెంచడం ఈ ప్రాజెక్ట్ ప్రధాన లక్ష్యం, తద్వారా పాల ఉత్పత్తిదారులకు రాబడిని పెంచడానికి దోహద పడుతుంది". బీహార్, ఉత్తరప్రదేశ్, పంజాబ్, రాజస్థాన్, మధ్యప్రదేశ్, ఆంధ్రప్రదేశ్, తెలంగాణ, ఉత్తరాఖండ్, పశ్చిమబెంగాల్ రాష్ట్రాల్లో ఈ పథకాన్ని అమలు చేస్తున్నారు. ఈ పథకాలు మిల్క్ ప్రాసెసింగ్, మాన్యుఫ్యాక్చరింగ్ సౌకర్యాలు  ఏర్పాటును ప్రోత్సహిస్తాయి.
కేంద్ర మత్స్య, పశుసంవర్ధక, పాడిపరిశ్రమ శాఖ మంత్రి శ్రీ పురుషోత్తం రూపాల ఈ రోజు లోక్ సభలో లిఖితపూర్వక సమాధానంలో ఈ వివరాలు తెలిపారు.
ప్రధాన మంత్రి కార్యాలయం
అహమదాబాద్ మెట్రో రైలు ప్రాజెక్టు ను ప్రారంభించిన ప్రధాన మంత్రి
అహమదాబాద్ మెట్రో లో ప్రధాన మంత్రి ప్రయాణించారు
ప్రధాన మంత్రి శ్రీ నరేంద్ర మోదీ ఈ రోజు న అహమదాబాద్ మెట్రో రైలు ప్రాజెక్టు ను ప్రారంభించారు. ఆయన కాలూపుర్ స్టేశన్ నుండి మెట్రో లో దూర్ దర్శన్ కేంద్ర మెట్రో స్టేశన్ వరకు ప్రయాణించారు కూడాను.
ప్రధాన మంత్రి తన గుజరాత్ యాత్ర లో రెండో రోజు న, అహమదాబాద్ మెట్రో రైలు ప్రాజెక్టు కు పచ్చజెండా ను చూపెట్టారు. ప్రధాన మంత్రి గాంధీనగర్ స్టేశన్ నుండి కొత్త వందే భారత్ ఎక్స్ ప్రెస్ 2.0 రైలు లో కూర్చొని ప్రయాణించిన అనంతరం కాలూపుర్ స్టేశన్ కు చేరుకొన్నారు. ఈ సందర్భం లో, ఆయన మెట్రో రైలు సంబంధి ప్రదర్శన ను కూడా చూశారు.
ఈ సందర్భం లో ప్రధాన మంత్రి వెంట గుజరాత్ ముఖ్యమంత్రి శ్రీ భూపేంద్ర పటేల్, గుజరాత్ గవర్నరు శ్రీ ఆచార్య దేవవ్రత్ మరియు గృహ నిర్మాణం, పట్టణ వ్యవహారాల శాఖ కేంద్ర మంత్రి శ్రీ హర్ దీప్ సింహ్ పురి లు కూడా ఉన్నారు.
మెట్రో లో ప్రయాణించినపుడు విద్యార్థుల తో, క్రీడాకారుల తో మరియు సాధారణ ప్రయాణికుల తో ప్రధాన మంత్రి మాట్లాడారు. మెట్రో రైలు లో ఉన్న అనేక మంది ప్రయాణికులు ప్రధాన మంత్రి ఆటోగ్రాఫ్ ను కూడా తీసుకొన్నారు.
అహమదాబాద్ మెట్రో రైల్ ప్రాజెక్టు బహుళ విధ మౌలిక సదుపాయాల సంబంధిత సంధానాని కి గొప్ప ప్రోత్సాహాన్ని అందించేది అని చెప్పాలి. అహమదాబాద్ మెట్రో ప్రాజెక్టు యొక్క ఒకటో దశ లో అపేరల్ పార్క్ నుండి థల్ తేజ్ వరకు ఈస్ట్ -వెస్ట్ కారిడోర్ మరియు మొటేరా నుండి గ్యాస్ పుర్ మధ్య నార్థ్-సౌథ్ కారిడోర్ కు చెందిన సుమారు 32 కిలో మీటర్ ల భాగం కలసి ఉంది. ఈస్ట్-వెస్ట్ కారిడోర్ లో థల్ తేజ్-వస్త్రల్ మార్గం లో 17 స్టేశన్ లు ఉన్నాయి. ఈ కారిడోర్ లో నాలుగు స్టేశన్ లతో పాటు 6.6 కి.మీ. భూగర్భ భాగం కూడా ఉంది. గ్యాస్ పుర్ ను మోటెరా స్టేడియమ్ తో కలిపే 19 కి.మీ. లతో కూడిన నార్థ్-సౌథ్ కారిడోర్ లో 15 స్టేశన్ లు ఉన్నాయి. ఈ ప్రాజెక్టు తాలూకు ఒకటో దశ ను 12,900 కోట్ల రూపాయల కు పైబడిన ఖర్చు తో నిర్మించడం జరిగింది.
అహమదాబాద్ మెట్రో భూగర్భ సొరంగాలు, వంతెన లు, స్తంభాలు మరియు భూగర్భ స్టేశన్ లు, కంకర ను వాడకుండా అమర్చిన రైలు పట్టాలు మరియు డ్రైవర్ లేకుండా రైలు నునడిపే వ్యవహారం లో రోలింగ్ స్టాక్ తో కూడిన ఒక విశాలమైన అత్యాధునిక మౌలిక సదుపాయాల వ్యవస్థ తో కూడిన ప్రాజెక్టు అని చెప్పాలి. ఈ మెట్రో ట్రైన్ కు ఒక శక్తి సమర్థమైన ప్రపల్శన్ సిస్టమ్ ను జత పరచడమైంది. దీని ద్వారా శక్తి వినియోగం లో దాదాపు 30-35 శాతం ఆదా అవుతుంది. రైలు లో అత్యాధునిక సస్ పెన్శన్ సిస్టమ్ ఉంది. అది ప్రయాణికుల కు చాలా సహజమైన సవారీ తాలూకు అనుభూతి ని అందిస్తుంది.